
玄 空 秘 旨

5不知來路。焉知入路。盤中八卦皆空。


5未識內堂。焉識外堂。局裏五行盡錯。


6乘氣脫氣。轉禍福於指掌之間。


6左挨右挨。辨吉凶於毫芒之際。


7一天星斗。運用只在中央。


8千瓣蓮花。根蒂生於點滴。


8夫婦相逢於道路。卻嫌阻隔不通情。


9兒孫盡在於門庭。猶忌凶頑非孝義。


9卦爻雜亂。異姓同居。吉凶相併 。螟蛉為嗣。


11山風值而泉石膏肓。


11午酉逢而江湖花酒。


12虛聯奎壁。啟八代之文章。


12胃入斗牛。積千箱之玉帛。


13雞交鼠而傾瀉。必犯徙流。


14火剋金兼化木。數驚回祿之災。


14土制水復生金。自主田莊之富。


15木見火而生聰明奇士。


15火見土而出愚鈍頑夫。


16無室家之相依。奔走於東西道路。


16鮮姻緣之作合。寄食於南北人家。


17男女多情。無媒妁則為私約。


18陰陽相見。遇冤仇而反無冤。


18非正配而一交。有夢蘭之兆。


19得干神之雙至。多折桂之英。


20陰神滿地成群。紅粉場中空快樂。


20火曜連珠相直。青雲路上自逍遙。


21非類相從。家多淫亂。


21雌雄配合。世出賢良。


21棟入南離。驟見廳堂再煥。


22車驅北闕。時聞丹詔頻來。


23茍無生氣入門。糧艱一宿。


23會有旺星到穴。富積千鍾。


23相剋而有相濟之功。先天之乾坤大定。


24相生而有相凌之害。後天之金木交併。


25木傷土而金位重重。雖禍有救。


25火剋金而水神疊疊。災不能侵。


25土困水而木旺無妨。


25金伐木而火熒何忌。


26吉神衰而忌神旺。乃入室而操戈。


26凶神旺而吉神據。直開門而揖盜。


27重重剋入。立見消亡。


27位位生來。連添財喜。


27不剋我而我剋。多出鰥寡孤獨之人。


28不生我而我生。乃生俊秀聰明之子。


29為父所剋。男不招兒。


29被母所傷。女不成嗣。


29後人不肖。因生方之反背無情。


30賢嗣承宗。緣生位之端拱朝揖。


30我剋彼而反遭其辱。因財帛以喪身。


31我生之而反被其災。為難產以致死。


31腹多水而膨脹。


31足以金而蹣跚。


32巽路水宮纏乾。為懸樑之犯。


32兌位明堂破震。主吐血之災。


33風行地而硬直難當。室有欺姑之婦。


33火燒天而張牙相鬥。家主罵父之兒。


34兩局相關。必生雙子。


34孤龍單結。定主獨夫。


35坎宮高塞而耳聾。


35離位摧殘而目瞎。


36兌缺陷而唇亡齒寒。


36艮傷殘而筋枯臂折。


36山地被風。還生瘋疾。


36雷風金伐。定被刀傷。


37家有少亡。只為沖殘子息卦。


37庭無耋耄。多因裁破父母爻。


37漏道在坎宮。遺精洩血。


38破軍居巽位。癲疾瘋狂。


38開口筆插離方。必落孫山之外。


38離鄉砂見艮位。定遭驛路之亡。


39金水多情。貪花戀酒。


39木金相反。背義忘恩。


40震庚會局。文臣而兼武將之權。


40丁丙朝乾。貴客而有耆耄之壽。


41天市合丙坤。富堪敵國。


41離壬會子癸。喜產多男。


42四生有合人文旺。


42四旺無沖四宅饒。


43丑未換局。而出僧尼。震巽失宮。而生賊丐。


43南離北坎。位極中央。


44長庚啟明。交戰四國。


44健而動。順而動。動非佳兆。


45止而靜。順而靜。靜亦不宜。


45富並陶朱。斷是堅金遇土。


45貴比王謝。總緣喬木扶桑。


46辛比庚。而辛要精神。


46甲附乙。而甲亦靈秀。


47癸為玄龍。壬號紫氣。昌盛各得有因。


47丙臨文曲。丁近傷官。人財因之耗乏。


48見祿存瘟癘必發。遇文曲蕩子無歸。


48值廉貞而頓見火災。


48逢破軍而多虧身體。


49四墓非吉。陽土陰土之所裁。


49四生非凶。卦內卦外由我取。


50若知禍福緣由。妙在天心橐籥。






玄空古義四種之一玄 空 秘 旨

	玄 空 秘 旨
	註

	不知來路。焉知入路。盤中八卦皆空。
	

	原註
	開章最重來脈來源，與入首入路。即五行城門一訣之義。故為至要。若呆拘於坐向。謬曰此是一卦。而實非此一卦也。故曰盤中八卦皆空。 

	鮑註
	來路者。理氣之根。宅之大門。地之來脈。水之三叉是也。入之者。領氣之訣。即宅之門路。墓之明堂是也。識得理氣之根。方知領氣之訣。。盤。羅盤也。盤中八卦方位。隨時顚倒轉換。南不是離。北不是坎。東非卯西非酉。故曰八卦皆空。即玄空之謂也。

	按
	兩註雖言有中肯。然未能切實。來路指各運言。故章本作變易。入路指山向言。章本作不易並通。山係不易。每運係變易。蓋能知變易之理。以每運入中不同。而八國流行之氣。亦隨之而變也。盤中兩字。章本作九星誤。律以下文凡屬兩字。不能與九星對仗。鮑註以空作玄空解。則失之鑿。八卦者。指不易言。即洛書。俗所謂地盤或元旦盤是也。每運之盤。指變易言。即九宮。其流行之氣。隨運而變與洛書巽。此作者言不能僅呆據元旦盤。而不顧各運流行之氣。此即盤中八卦皆空之意也。

	未識內堂。焉識外堂。局裏五行盡錯。
	 

	原註
	受外來立極之所。名曰內堂。不解玄空者。不知內堂所受之氣。皆外來之氣。則局裏之五行皆錯矣。

	鮑註
	內堂。旺神也。堂加諸向首。外堂砂水方位也。堂挨之卦內。明得立向挨加之法。砂水方能取用。若拘定二十四字。則毫釐差而千里謬矣。故曰盡錯。

	按
	鮑註允。章本作三般兩片。不及內堂外堂四字所包者廣。

	乘氣脫氣。轉禍福於指掌之間。
	

	原註
	以排山掌訣。挨運令之興衰也。

	鮑註
	氣者。生旺之氣也。得卦中生旺之氣則福。不得卦中生旺之氣則禍。天地之氣。以生旺衰生吉凶。故陰陽二宅。重在乘氣也。

	按
	兩註皆是。得生旺之氣曰乘。得衰謝之氣曰脫。玄空挨非。如一運向上一盤挨得一字之處有水。或二字之處有水。即屬生旺之氣。一乃本運之氣。二乃未來之氣也。又九字之處有水。或八字之處有水。即屬衰謝之氣。九乃過去之氣。八則去一更遠矣。轉禍福於指掌之間。係排山掌訣。分其順逆知其盛衰。吉則趨之。凶則避之。自能轉為福也。

	左挨右挨。辨吉凶於毫芒之際。
	

	原註
	吉凶即在本卦左右。雜與不雜。該順該逆之分。

	鮑註
	生旺衰謝之氣。兩宮同至。或挨左以乘其吉。或挨右以避其凶。即亳芒幾微。不宜來雜。一夾雜即龍神交戰矣。

	按
	原註以左挨右挨一卦三山兼向向立說。誤也。鮑註亦膚。挨即山向飛星之挨排。左右者指順逆而言也。立向後。挨排八國。空處宜空。實處宜實。如一運向上一盤。挨着一二三字處有水。或山上一盤。挨着一二三處有山。在三般中。即得生旺之氣。吉。向上挨着九八七處有水。山上挨着九八七處有山。在三般卦中。即得衰謝之氣。凶。

	一天星斗。運用只在中央。
	

	原註
	即先看龍從何來。路從何至。陽宅以路為入氣。與水從何入口。便將來脈來路之卦。入中宮取用。

	鮑註
	 中央。中宮也。如天之北辰。眾星環拱。八方從中宮而定。中宮由山向而來。識得此訣。方知運用之妙。

	按
	原註以路之入氣。水之入口。此僅指城門一訣而言。不知城門一訣。由中央而來。不可捨中央而言城門。鮑註以中宮由山向而來。其說殊謬。蓋山向係不易。其挨排因中宮而變。則山向之變易。由中央而來。所謂中央者。一運一入中。二運二入中。三運三入中。四運四入中之類是。八國流行之氣。隨運而變易。而山向之陰陽。亦隨運而變易。若此。然後能乘氣脫氣。左挨右挨。方得運用之妙。

	千瓣蓮花。根蒂生於點滴。
	

	原註
	來脈來源。即山向之根。所謂月窟天根者此也。

	鮑註
	山川之氣。騰而為雲。降而為雨。故曰水為氣母。凡墓宅收得吉卦之水。即吸得山川之吉氣。如蓮花之根蒂。生於點滴之水也。

	按
	兩註皆傅。根蒂即山向。左挨右挨。皆由山向而來。千瓣蓮花言山川之形勢。章本旋轉由乎北極。九宮挨法。由北坎而旋轉。如離九至坎一。九一為旋轉之機也。如一入中。離五坎六。二入中。離六坎七。三入中。離七坎八。四入中。離八坎九。餘類推。逆排則反是。下章註可釆。

	夫婦相逢於道路。卻嫌阻隔不通情。
	

	原註
	若來脈來源一雜他卦。則我該納何氣。不能得何氣矣。故云阻隔。或山水皆從一卦來。經曰。夫婦同行脈路明。須認流郞別處尋。蓋水須對宮之卦為配也。

	鮑註
	夫向之吉方也。宜有水。婦山之吉方也，宜有山。苟無山水以應之。是為阻隔。不必上山下水也。

	按
	原註不及鮑註之當。立向雖合時。而局則相背。仍有凶而無吉。例如宅斷五運扞卯山酉向徐姓祖墓。(增廣沈氏玄空學卷三第三十五頁)。卯酉雖為五運旺山旺向。而形巒不當。仍犯上山下水之病。其情阻隔不通矣。

	兒孫盡在於門庭。猶忌凶頑非孝義。
	

	原註
	一卦管三山。雖在一宮之內。而脈有左右之分。須知用此爻則吉。彼爻則凶。即子癸為吉壬子凶。三字真假在其中。故用之各別。蓋人元為順子。地元為逆子。天可兼人地。而地不能兼天。猶父母之帶子息。是為一卦純清。

	鮑註
	山向吉方有砂水應之固佳。然猶忌情頑形劣。不能端拱朝揖。他日子孫雖盛。必難望其孝順也。

	按
	原註以來脈來源。及立向解之。實似是而非。來脈來源祖宗也。非兒孫也。鮑註以兒孫作子孫解。亦泛。兒孫者。指八國而言。若排水而八國合時之水。形局反背。排山而八國合時之山。形勢巉險。即謂凶頑。理氣雖合。而形巒不合。仍不能為吉兆論。
右第二段

	章註
	相逢者。即山上水裏。陰陽相見。配合生生之謂也。相見而得其所。自有福祿之蔭。相見而不得其所。便是禍咎之根。用法即得是方。或逢形勢反背。水注傾流。似是而非。定有阻隔凶頑之更變矣
         此節乃下文。總言山上水裏。挨星得失之元微。其中奧妙。全在說卦以推氣。用卦以明理。繫辭以辨吉凶。因形察氣。因氣求形。以推休咎也。

	卦爻雜亂。異姓同居。吉凶相併 。螟蛉為嗣。
	

	原註
	總結上文雜亂應也。

	鮑註
	由水界乎吉凶二卦之間。是為雜亂。故有異姓冋居之應。向上排來已有吉水。山上排來又有凶巒。更無一吉砂朝拱。有財無丁。宜其螟蛉為嗣也。

	章註
	 出卦則卦氣雜亂。雜亂即龍神交戰。交戰雜亂。自有此應。雜亂指干支方位而言。相併指挨星反伏而言。所謂用得即是相見。用失便謂反吟。

	按
	章註為勝。反伏見自得齋地理叢說論反吟伏吟篇。(見增沈氏玄空學卷一第六至八頁)。凡山向飛星。五入中者。順排字字與地盤相同。謂之伏吟。逆排字字與地盤合十。不作反吟。論。其餘諸字。凡一入中逆排者。伏吟在震。順排者反吟在兌。一九相對。故九入中。逆排者。伏吟在兌。順排者。反吟在震。二入中逆排者。伏吟在艮。順排者。反吟在坤。二八相對。故八入中。逆排者。伏吟在坤。順排者。反吟在艮。三入中。逆排者。伏吟在巽。順排者。反吟在乾。三七相對。故七入中。逆排者伏吟在乾。順排者。反吟在巽。四入中。逆排者伏吟在離。順排者。反吟在坎。四六相對。故六入中。逆排者。伏吟在坎。順排者。反吟在離。是故逆排有伏而無反。順排有反而無伏。此種反伏吟。與居向首者為禍較輕。然須動靜得宜。否則亦作吉凶相併論。
右第三段

	山風值而泉石膏肓。
	

	原註
	艮被巽剋也。

	鮑註
	艮止巽伏。故有山林之癖。篇中凡言吉者。皆得運。凶者皆失運。人丁指山上言。財祿指水裏言。

	章註
	艮為山。止也。陽在上則止。巽為風。入也。陰在下則伏。止者不事王候。高尚之士也。伏者山林隱逸。不求聞違於諸侯者也。止伏相投。自有泉石之癖。

	按
	山風為蠱。蠱之上九。不事王侯。高尚其事。每見二運乾山巽向。龍自坤兌方來者。兌天盤四。與向上飛星八。山。八也。風。四也。坤方天盤八。向上飛星四。得令時雖入仕途。孤標自賞。不事奔走。又如三運卯山酉向。坤方有城門者。向上飛星八。山上飛星四。亦山風相值。主人有泉石膏肓之癖。

	午酉逢而江湖花酒。
	

	原註
	午酉雖屬同元。而火能剋金。雖無大礙。亦不免好花好酒之應。

	鮑註
	離為目。為心。為喜。兌為妾。為少女。皆陰柔卦。故有柔媚之象。如八運丙向。主敗風俗。蕩花酒。又有成勞瘵者。蓋勞瘵亦好色之所致也。

	章註
	離為火。為目。為心。性喜流動。兌為金。為少女。為妾。性愛嬌奢。離。麗也。一陰附於陽。則喜。兌。說也。少陰出於陽則說。離兌相逢。故有江湖花之柳應也。

	按
	午。離九也。酉。兌七也。皆為陰神。是火剋金。倘山向飛星。七九相遇。而天盤係坎一。可以制化。否則必出蕩子淫婦。

	虛聯奎壁。啟八代之文章。
	

	原註
	虛。壬也。奎木壁水。在乾戌之間。其中水木相生。雖居金土之位。而有制有化。故有八代文人之應。蓋一元而兼兩元。所謂一六共宗也。

	鮑註
	 星日。離也。文明之宿。奎壁乾也。圖書之宿。六運而直接七八九曰聯。故有八代文章之應。其吉全在一聯字。若但六兼九。反嫌火金爍矣。

	章註
	星應日。司文章翰墨之神。躔於奎壁。定卜文才傑出。

	按
	虛字章本作星。鮑本同。似當作虛。取一六共宗也。惟二十八舍因歲差之故。隨時而變。此書重在卦理。今忽以天官釋之。此術家故弄虛玄之技也。原註奎壁在乾戌之間。此天元與地元相雜。與第二段註意悖。鮑註以連接釋聯。欠妥。聯者同宮也。

	胃入斗牛。積千箱之玉帛。
	

	原註
	胃土在酉庚之位。入於艮丑斗木金牛之位。在下元主富。胃。兌也。斗牛。艮也。艮為天市垣。又七八相生。故有巨富之應。入者言輔星當飛在水口三又也。

	章註
	胃為土。主倉藏五穀之府。躔於斗牛。定致千箱之積。

	按
	原註以酉庚艮丑解之。犯差錯之病。流行之氣。由山向飛星而來。故能七八同宮。都天寶照經曰。乾坤艮巽躔何位。乙辛丁癸落何宮。甲庚壬丙來何地。星辰流轉耍相逢。是也。章註以胃躔斗牛。非是。蓋二十八舍。皆有一定之星座。非行星也。故不能移動。又何能躔哉。本文已誤。致諸註更以誤傳誤矣。

	雞交鼠而傾瀉。必犯徙流。
	

	原註
	雞。酉也。鼠。子也。若酉金到子。雖屬相生。茍不當元。而又傾瀉。必犯徒流破財。以水冷金寒也。輕則腎耳有病。

	鮑註
	傾瀉散漫奔流也。兌為刑。坎為陷。坎水流而不返。故有充軍之象。交字宜昧之。

	章註
	兌如加坎。或傾瀉奔流。一遇歲君。徒流不免。

	按
	巒頭不真。理氣無用。水犯傾瀉。形勢險惡。雖當元無益。原註謂茍不當元。章註謂一遇歲君。皆悖原意。

	雷出地而相衝。定遭桎梏。
	

	原註
	雷。震也。地。坤也。土被水剋。若出元必遭 [梏] 之刑。

	鮑註
	坤為刑。為小人。震為木。為正直。出字作剋字解。震木剋坤土。故有桎梏之象。衝指水言。

	章註
	震若交坤。或相沖相射。年逢三碧。桎梏難逃。

	按
	 此句重在衝字。鮑註以衝指水言。章註震若交坤。或相沖相射。未言是山是水。凡形勢險惡。目所能覩者。不論山水。均作衝論。原註謂出元必遭桎梏。苟二三同宮之處。山水相衝。雖當元亦遭桎梏也。飛星賦曰。復壁揕身。意同。

	
	右第四段

	火剋金兼化木。數驚回祿之災。
	

	原註
	此即七與九會也。七為先天火數。九為後天火數。若不當元。或山上龍神下水。水裏龍神上山。或七九在三四運內。或七九運水該三四而在山。山本七九反在水。或七九而并有三四配到。或龍神夾雜。或陽宅興工動作。皆主有囘祿之災也。

	鮑註
	九七同宮。又遇流行一白飛到。則火災立見。蓋丁壬化木。一九相激也。

	按
	紫白訣曰。七九合轍。常遭囘祿之災。向首中宮坐山。及宅之氣口。遇七九同宮者。年運二黑七赤或九紫交加。不必龍神夾雜。數驚囘祿也。鮑註謂一白飛到。火災立見。誤也。此取象於丁壬化木。以為木能生火。但七九之火已熾。不必再用木生矣。

	土制水復生金。自主田莊之富。
	

	原註
	土本剋水。有金來化。則金生水。而土又生金。故主田莊之富。雖不當元。亦無礙也。

	鮑註
	一六相生。遇流年坤艮如來。似嫌剋制一白。不知生金益水。反有田莊之應。乾為金玉。坤為財。為大業。坎為納也。

	按
	 鮑註以一大遇二八流年加臨。是也。惟不可拘執流年。如二運午山子向。向上有水放光者。每多此應。因地盤坎。天盤七。向上飛星二。即土制水復生金也。惟置產大小。視向上之水而斷。

	木見火而生聰明奇士。
	

	原註
	木火通明。乃文明之象。雖不當元。亦生聰明之子。

	鮑註
	山上排來是震巽。水裏排來遇離。木火通明。故出秀士。

	按
	飽註以山上水裏分言。易使人誤會。山上震巽同宮。各運中僅有八運之子午午子。癸丁丁癸。壬丙丙壬。然皆居中宮。所謂根蒂是也。至於山上震巽同宮。未之有也。如二運乾山巽向。向首天盤一。山上飛星四。一四同宮。本主聰明。而震方有水放光。可作城門者。出人更秀。因震方天盤九。火也。向上飛星三。木也。三雖伏吟。因有水無咎。合三為未來之氣。又為連珠吉水故也。此地必出名儒。

	火見土而出愚鈍頑夫。
	

	原註
	火炎土燥。雖當元亦主生頑鈍愚夫。何況出元乎。

	鮑註
	坤為冥晦。為迷。雖過離明相生。而火炎土燥。故出頑鈍。嘗見有九運立丙向。丁未坤方有高山。出蠢子。幾不辦菽麥。

	按
	鮑註九運丙向之說。實形氣兼觀。然其理仍未明言。因九運向上天盤四。向上飛星九。木火通明。本主聰明。坤方地盤二。天盤六。向上飛星七。山上飛星二。二土也。又為伏吟。高地氣塞而不通。六七皆金。重土埋金。向上山上飛星遇雙九。以助伏吟之戾氣。故出愚鈍頑夫。如宅斷載上虞鯉魚山錢姓祖墓。二運扞。辛乙兼酉卯。又施姓祖墓。二運扞。酉山卯向。向上天盤九。雙二到向。得運時。形局相當。及出秀士。是故火見土。尚須以形局當否為斷。章註言生剋扶泄之理。(下見)頗得其理也。

	無室家之相依。奔走於東西道路。
	

	原註
	有山而無水以界氣。故東西奔走無定所。其應如此。

	鮑註
	有陽無陰。無所歸宿。故主奔走勞碌。

	按
	玄空之理。排山有山。排水有水。方為合局。若排山而遇水。排水而遇山。即謂無依。章註所謂男以女為寶。女以男為家。即指山水而言也。鮮姻緣之作合。寄食於南北人家。

	鮮姻緣之作合。寄食於南北人家。
	

	原註
	南北為諸卦之首。徜本卦無特朝之水為配。若南北有水。合得圖書之祕。亦主小富小貴。

	鮑註
	有陰無陽。不能自立。故主寄食依人。

	按
	原註之意。以向上無水。旁氣一通。亦主小富。此即城門一訣。以南北二字釋城門。義亦可通。

	
	右第五段

	章註
	此節專言生剋制化之理。妙在山水峰巒五星七星正變之象。辨別清楚。再辨玄空隨時變易之機。往來進退之理。認得分明。當補者補。當瀉者瀉。制化得宜。自能得心應手。稍有偏勝。定見榮枯。理之必然者也。如火金相剝。當扶水以剋之。或培土以泄之。乃是扶金壯水之至理。若反以木助火。火藉風而愈熾。木生火而愈旺。囘祿難逃。土剋水。則水自涸。得金曜重重。洩土壯水。自有田莊之富。所謂強者宜洩。弱者宜扶。即同此意。火由木出。相得則木火通明。定生聰俊。土本火生。太過則火炎土燥。自產頑愚。男以女為室。女以男為家。無家無室。是言孤陰孤陽。無所依靠。故主奔走。寄食於東西南北。

	男女多情。無媒妁則為私約。
	

	原註
	若山水無從中用不合圖書之祕。雖山水有情。只為私約。蓋中五立極之所。猶丹家黃婆為媒之義(祖緜按。首二句似有誤字。)

	鮑註
	多情如掀裙無袖。抱肩挨背之砂。形既不潔。復界於陰陽兩卦之間。故有私約之應。

	章註
	多情言山形水勢相得之情。媒妁謂立穴定向之得宜。如立穴定向。少有差錯。猶男女不用媒妁。便為私合。

	按
	男女指山水而言。多情言形局完美。鮑註以掀裙舞袖。抱肩挨背之砂為多情。實誤。此等砂收。其醜已極。豈能稱之多情。媒妁指理氣言。山水雖多情。而理氣不合。猶私約耳。斯言形理須相兼顧也。

	陰陽相見。遇冤仇而反無冤。
	

	原註
	山水各得其位。當元合令。雖是相剋。而反有相濟之功。

	鮑註
	寃仇即上山下水。即陰陽正配。亦觸無猜。

	章註
	陰陽雖得相見。遇反伏沖剋。上山下水。顛倒誤用。反恩為仇。定見災殃。

	按
	下寃字誤。當從鮑本作猜。章本作情。涉上男女多情之情而譌。原註誤。

	非正配而一交。有夢蘭之兆。
	

	原註
	 坐下雖無龍氣。倘得外山與我所畜明堂來水。合配圖書。亦主妾生子而發貴。

	鮑註
	九一。三四。七八為正配。兼之圖吉。一二。二三。六七。八九。雖非正配。若用得合宜。必產佳兒。夢蘭。鄭穆公事。見左傳。

	按
	兩註夢蘭作姬妾生子解。失其原意。此言向首雖不得元。而旁宮有水蘊蓄。可作城門者。如宅斷蔡姓祖墓五運扞庚山甲向。取艮方為城門。即是非正配而一交。猶妾生子之意。鮑註以離九坎一。震三巽四。兌七艮八。為正配。以坎一坤二。坤二震三。乾六兌七。艮八離九。為非正配。此將玄空活潑潑之法。流於呆板之術矣。

	得干神之雙至。多折桂之英。
	

	原註
	即支兼干出最豪雄之義

	鮑註
	 干神以四正卦言。如震之甲乙是也。雙至言山上水裏俱吉。總以不出卦為重。既不出卦。則山非一山。水非一水。用又合宜。故多折桂。折桂者。秋闈也。四維卦亦可謂干神。

	章註
	雙至即干支品配得宜。山上水裏。排來都吉之謂。此即青囊所謂四神第一者。是也。

	按
	 原註以兼向釋之。誤。鮑註謂如震之甲乙則龍氣雜亂極矣。將甲乙二字。硬解干神。豈知甲為地元。乙為人元。鮑意以為酉山卯向。而有甲乙之水。即為干神雙至。致不知都天寶照經曰。真向支山尋祖脈。干神下穴水。無憂。寅申巳亥騎龍走。乙辛丁癸水交流若有此山并此水。白屋科名發不休。此言寅申巳亥之局。倘能挨排得乙辛丁癸諸字。則山與水。旺星皆到。何愁不發。干神者。指流行之氣乙辛丁癸言也。雙至者。向上有水。而水外又有水。是水雙至矣。若坐後有山。而山後又有山。是山雙至矣。鮑註謂山非一山。水非一水。用又合宜。此三句。略得原意。細觀鮑氏諸註。升堂矣。而未入室也。章註理合而義晦。

	
	右第六段

	陰神滿地成群。紅粉場中空快樂。
	

	原註
	山本陰質。仍得陰星。水亦得陰神。雖多妻妾。只有空樂而無子。

	鮑註
	陰神。二。四。七。九也。陰宅疊見於向首砂水。陽宅重遇於門方向首。皆主好色。

	章註
	四七九二為陰神諸星。重疊於水口三叉。或值門方向首。男女貪淫。

	按
	坤二。巽四。離九。兌七。皆陰卦也。故曰陰神。若成群者。如二四七九會於一宮。得令時主婦人專權。失令時。則婦女淫亂。

	火曜連珠相直。青雲路上自逍遙。
	

	原註
	山得陽星。水亦得陽星。雖貴而不富。

	鮑註
	火曜尖秀之峰。即文筆也。連珠一六。二七。三八。四九。九一。一四等是也。遇文筆之砂。挨以官貴之星。故發貴。

	章註
	 火曜即尖秀挺拔之峰。排立於主山朝案。用又得一六連珠之妙。自能早登科第。得志於當時也。

	按
	原註誤。鮑註以一六二七三八四九為運珠是也。惟九一一四兩者。非生成之數。不必妄行加入。排山時得尖秀之峰。適在生成之數宮內。合時則吉。

	非類相從。家多淫亂。
	

	原註
	水若反弓。雖相合而亦主淫。

	鮑註
	非一九二六三四七八之正配。即為非類相從。雜亂也。故有此應。亦兼砂不潔言。

	按
	到山到向之地。人以為吉矣。豈知排水處遇斜飛反跳。排山處遇巉巖竄砂。即非類相從。

	雌雄配合。世出賢良。
	

	原註
	 山迎水抱。雌雄正配。故出人亦正。

	鮑註
	 山上之陽。遇水裏之陰。水裏之陽。遇山上之陰。是為配合。故有出賢良之應。

	章註
	所云相從相合者。總言山上水裏之玄空及方位。干支清純錯雜之應驗耳。

	
	右第七段

	棟入南離。驟見廳堂再煥。
	

	原註
	九紫運龍從卯乙來脈。坐午向子兼丁癸。則九紫運當驟發。木生火尤速也。此為龍來三九逆去為穴。應主八十年之富貴。

	鮑註
	三九而逢流年巽至。有廳堂再煥之象。巽為棟。震為喜笑。離為光明也。

	章註
	負者。排也。挨也。排震木加於離火。出乎震者。復相見乎離。故有廳堂之再煥。

	按
	 原註以三碧龍。建九紫宅。以為棟入南離。非也。八十年富貴。因立子山午向。挨星由中宮而乾而兌而艮至離。計八十年。越八十年則令星入囚矣。鮑註不足為訓。棟入南離。如三運子山午向是。因雙三到向。地盤九。暗合棟入南離。方為正格。又三運艮山坤向。天盤九。雙三到向。亦同。

	車驅北闕。時聞丹詔頻來。
	

	原註
	一白運龍從巽來。立坎山離向。即四三二一龍逆去。四子均榮貴之義。

	鮑註
	 一六而逢年上坤來。有丹詔之應。坤為東為闕為書。乾為君。坎為三歲。

	章註
	 乾金排於坎水。成乎地者。又生乎天。天地生生不息。定主丹詔頻來。

	按
	鮑註云。一六而逢年上坤來。此句近是。天盤與山向飛星為一六過二者。是處有水。方為驅車北闕之應。如七運酉山卯向。艮方天盤一。山向飛星為二六。若是方有水。可作城門之用者。始有斯應。章註以後天之坎。即先天之神。一六居坎位。乾坤暗合。為天地生生不息。其說迂囘。

	茍無生氣入門。糧艱一宿。
	

	原註
	入首一節應初年。若入首值衰敗。則家無隔宿之糧。或     父母。主代代人才消退。

	鮑註
	 陰宅水上排來全無生旺。陽宅向首門路。又逼衰敗。故有                 。

	按
	 原註以入首一節。及上山下水分解。立義欠嚴。謂無生氣者。實指上山下水而言也。

	會有旺星到穴。富積千鍾。
	

	原註
	入首生旺。以水為救。水之剋入。正龍之生入也。

	鮑註
	 會者。二三處吉水。會於向也。如果屈曲朝來。主大富。

	章註
	 無生氣。有旺神。總言宜生不宜剋。宜旺不宜衰。此亦趨吉避衰之最要者也。

	按
	 原註鮑註。均皮傅。會者副詞。非會合之會也。鮑作連珠水解。似是而非。旺星指向首一星言。如一運一到向。二運二到向。三運三到向之類是。到向而向上有水。即是旺星入穴。

	
	右第九段

	相剋而有相濟之功。先天之乾坤大定。
	

	原註
	先天之氣。雖以生旺衰敗為主。若由水皆得生旺。雖相剋無礙也。

	相生而有相凌之害。後天之金木交併。
	

	原註
	若山水不合。各有生旺。雖相生而亦主凶。便以後天金木相剋斷之。

	
	右第十段

	鮑註
	平視後天卦。有方位無對待。豎看先天卦。有對待無方位。以地面視之。天在上。地在下。故高者乾。而低者坤。天之黃道高於午低於子。故乾南而坤北。日生於東。月出於西。故離東而坎西。此先天對待之象也。洛書坎離二卦。勢常達而情常親。故有相濟之功。究之先天本屬乾坤。洛書坎兌金水相生。先天則為坎坤。非對待卦也。玄空妙用。無與先天。此先牽言者示人以對待之象也。

	章註
	此言河洛先後天。陰陽變易之機。五行顛倒之氣。顛倒變易。相克相生。乃陰陽五行自然之理。且先天主體。後天主用。為體者不可以用言。為用者不可以體言。所謂先後八卦。體用咸明者。此也。

	按
	章本木作水。鮑註言洛書坎兌金水相生。亦作金水。與章本同。皆非是。此言河洛之體用。先天之乾坤。即後天之坎離。先天之坎離。即後天之震兌。則本文當作後天之金木交併。至先天何以變後天。詳拙著先後天釋疑一文。(載光華大學半月刊)

	木傷土而金位重重。雖禍有救。
	

	原註
	 木剋土以金制之。故云禍有救。

	火剋金而水神疊疊。災不能侵。
	

	原註
	 火有水制。故不為害。

	土困水而木旺無妨。
	

	
	

	金伐木而火熒何忌。
	

	原註
	 以木制土。以火制金也。

	
	右第十一段

	鮑註
	玄空之法。不以生剋為吉凶。而以得時失時為吉凶。得時者。生我吉。剋我亦吉。失時者。生我凶。剋我尤凶。如艮交震巽。七運無礙。破武遇弼。兼貪反吉。貪若兼巨。尤須震巽。文兼武破。要用弼星。此因時補救之大旨也。

	章註
	此節申言生剋制化得宜之妙。必須形氣兼看。方得制化之精微。如形合而氣不合。或氣合而形不合。稍有偏勝。制化雖得。亦見榮枯。現勢之必然者也。

	祖緜按
	鮑註允。凡到山到向。雖剋亦吉。上山下水。雖生亦凶。

	吉神衰而忌神旺。乃入室而操戈。
	

	原註
	吉不當令。忌反當令。故有操戈之暴。若山下水。水上山。兩相沖剋。亦如以斷。

	凶神旺而吉神據。直開門而揖盜。
	

	原註
	復接上二句。制神失令。忌神當令。猶開門揖盜何所用耶。

	
	右第十二段

	鮑註
	忌神凶神。三七也。忌神言山上排龍。凶神言水裏排龍。旺謂強旺。非生旺也。制神吉神主當元生旺說。生旺方之山水弱而小。三七方之山水強而大。其應如此。

	章註
	剋我者。謂之忌神。制神即剋制我之神也。旺者強也。衰者弱也。制剋無權。定見操戈之患。吉不敵凶。自有揖盜之災。要之一貴當權。諸凶咸服。眾凶剋主。獨力難支。此亦扶生制剋之一法也。

	按
	鮑註以三七為忌神凶。神誤也。如酉山卯向。辛山乙向。以三七運為旺。三運向上三七雙至。七運則坐山三七雙至。又卯山酉向。乙山辛向。亦以三七運為旺。三運山上三七雙至。七運向上三七雙至。皆為旺山旺向。總之合時則震庚會局。文臣而兼武將之權。失時則兌位明堂破震。主吐血之災。此三七須以活潑潑斷之。

	重重剋入。立見消亡。
	

	原註
	 既不當令。又遇重重相剋。故有立見消亡之禍。

	鮑註
	剋入指衰敗之氣。言陰宅向首峰巒三叉水口。皆衰遇敗。立見傷丁。陽宅向首門路。俱屬衰敗。先破財。後傷丁。

	按
	 剋入本吉。奧語曰。生入剋入名為旺是也。鮑註以剋入指衰敗之氣言。與奧語不合。惟重重剋入。則剋制過甚。雖生旺亦作衰敗論。此過猶不及之妙理也。

	位位生來。連添財喜。
	

	原註
	若更當元。又重重生入。美之愈美。故有連添財喜之慶。

	鮑註
	生生旺也。陰陽二宅。向首水口門路等。叠見生氣旺神。故主添丁發財。

	按
	生來即生入。如天盤生地盤。向首生中宮。城門生中宮。向首雙星亦自相生。方合位位相生之說。

	不剋我而我剋。多出鰥寡孤獨之人。
	

	原註
	他既不來剋我。而我反去剋他，亦猶生出剋出之義。

	鮑註
	剋、衰敗也。水上排來。雖得一二吉神。山上排龍。俱屬剋氣。出鰥寡孤獨。是指山地言。

	按
	剋我者。為剋入。吉。我剋者。為剋出。凶。鮑註以山上水裏立說。誤矣。詳下。

	不生我而我生。乃生俊秀聰明之子。
	

	原註
	不生我而我自相生。雖不當元。亦生後秀聰明之子。至當令時必發矣。

	鮑註
	 生。生旺也。水上排來得一、二吉星。山上排來。不止一二吉星。故主生聰明之子。合上文參觀。可見人丁為重。我。向首也。同類家人左右二爻也。

	按
	原註非。鮑註更謬。諦語曰。從外生入名為進。定知財寶積如山。從內生出名為退。家內錢財皆盡費。生我者。從外生入也。我生者。從內生出也。原文似有譌字。章作生我家人。恐係原文有書。而妄自增竄。鮑註亦然。然生入剋入。生出剋出。若向首一星得令。雖生出剋出亦無咎。若向首一星失令。雖生入剋入亦凶。

	
	右第十三段

	章註
	生則不剋。剋則不生。陰陽五行。自然之理也。所云位位重重。指門方水口而言。門方水口有生入剋入之利害。同類家人。指干支卦爻而言。干支卦爻。有正剋旁迎之吉凶。一生一剋。一正一旁。應驗各殊。讀者當察五行之性情。山水之形勢。去來得失之間。趨生避死迎旺去衰。自無死傷孤寡之患矣。

	為父所剋。男不招兒。
	

	原註
	被當剋陽星所克或破碎。皆有此患。

	按
	 父。指向首言。男指向首旁宮也。向雖吉。而旁宮應有水處反無水。其氣不通。即作男不招兒。

	被母所傷。女不成嗣。
	

	原註
	生旺處被水沖斷。或衰敗方有岡路直沖。則女不能成蔭。

	鮑註
	此四語指兩卦夾雜言。如乾雜震巽。即為父所剋。三四夾七。即為母所傷。金剋木。長子難招。土剋水。仲子必亡。木剋土。少男有厄是也。

	按
	 母指坐山。女亦指山之旁宮言也。山上形勢雖吉。但旁宮應有山處而反無山。其氣阻塞。即作女不成嗣。原鮑兩註均有語病。章註較勝。惜未能慨乎言之爾。

	後人不肖。因生方之反背無情。
	

	原註
	言生旺方來龍反背而去。或生旺水去反跳者。皆是。

	按
	 生方之生。與生入生出之生字異。生者。如一運排水處得一字為旺。二字三字為生。若生方水形反背。皆主後人不肖。

	賢嗣承宗。緣生位之端拱朝揖。
	

	原註
	生位有情端拱朝揖。雖不當元。亦生賢嗣。

	鮑註
	旺主當時。生主將來。故後嗣全賴生方之山端拱朝揖。不可反背無情。

	按
	位指山之形勢。如一運排山。遇二三等字。形局端拱朝揖者。主產賢嗣。

	
	右第十四段

	章註
	木受金剋。長子難招。水被土傷。次子無嗣。皆指玄空而言。非指方位。朝揖反背。言山水之情形。生方旺方。言挨星之得失。生方果有真情。相同并有朝揖情形。兒孫定多賢良孝友。此因形察氣。因形求形之法。總之。必兼形氣理以推休咎。方一毫不爽耳。

	
	

	我剋彼而反遭其辱。因財帛以喪身。
	

	原註
	水本以剋我為旺。而我反去剋他。故有因財帛喪身之應。

	鮑註
	 山形乖戾。勢如逼近。適山上之星剋制水裏之星。一失運必有是應。

	按
	原註是也。財帛指水言。我剋彼係剋出。反字章本作是也。鮑以山形釋之。非當。因此句言水。下句言山也。

	我生之而反被其災。為難產以致死。
	

	原註
	我不當令。而反生彼。彼不當令。反以生旺之星下水。故有此應。

	鮑註
	此亦指山形凶惡  碎言。山上之星。適生水裏之星是也。

	按
	原註是也。我生之。即生出也。生出故人丁稀少。然到山到向之地。山上水裏。不論剋出生出。只要令星到山而有山。到水而有水。主財丁兩旺。若一失運。此四句方有應徵。讀者不可以詞害旨。

	
	右第十五段

	章註
	生之太過。反主死傷。剋之太急。反遭其辱。均由形氣乖戾之故。所謂過猶不及者此也。

	腹多水而膨脹。
	

	原註
	坤為腹。遇坎水重重。不當令者應。

	章註
	 坤為腹。為土。土衰不能制水。自有膨脹之病。

	鮑註
	坤為腹。坎為水。土敗不能制水。故主腹疾。

	足以金而蹣跚。
	

	原註
	 震為足。被金剋而不當令。故有蹣跚之應。

	鮑註
	震為足。遇六七剋之。故主足跛。

	章註
	 震為足為木為肝。肝主血。受乾兌金剋。則木壞肝傷。主足跛吐血之證。(按此段與下兌位明堂破震一節並註)

	祖緜按
	天盤二申。加臨一上。六戌加於甲上。若失元。或方位形勢險惡。亦主足疾。因申戌亦西方金氣也。

	巽路水宮纏乾。為懸樑之犯。
	

	原註
	或水或路。巽乾相沖氣。乾為首。巽為索。如不常元。故有懸樑之厄。

	按
	舊作巽路水宮誤。巽路與下兌位不叶。水宮與明堂不叶。且水宮兩字易誤作坎宮解。今據章本校正。原註巽為索。此說不典。說卦傳。巽為繩直。若水路繞乾。雖當元而形勢相躔者。亦主懸
樑之厄。然不躔無咎。

	兌位明堂破震。主吐血之災。
	

	原註
	明堂。聚水虛也。兌以震為明堂。兌在下元。陰陽相反。兩敵為難。兌為口為血為肺。震為肝。兌被震水沖破。肺肝兩傷。故有吐血之廳。

	鮑註
	山得三。水得七。恰逢向首是也。

	按
	上文四六。合十本吉。而凶者為躔故。此三七亦合十。本吉。所謂凶者。由於破也。原註近當。惟兌在下元。陰陽相反。此說有疵。

	風行地而硬直難當。室有欺姑之婦。
	

	原註
	坤為老母。如姑。巽為長女。如婦。形來硬直。如值失令。以巽木剋坤土。故家有欺姑之婦也。如當元則減？。

	章註
	巽為長女。坤為老母。風行地。則坤母受制於巽女。更兼形勢硬直無情。故有欺姑之婦。

	按
	此句重在硬直兩字。因形察氣也。全段皆類此。風地為陰神。原非吉占。

	火燒天而張牙相鬥。家主罵父之兒。
	

	原註
	乾為天。為父。離火來剋。其形更如張牙相鬥之狀。必生罵父之逆子。失元者應。

	章註
	乾為天。為父。為金。受剋於離火。更有張牙不遜之勢。必生不孝之兒。此種大關風化。全在立穴定向之際。斟酌得宜。苟能挽逆為順。實有功於名聲也。

	按
	家主之主子。他本作生字。是也。此節重在張牙相鬥。故生不孝之子。章註以立穴定向之際。斟酌得宜。猶言避去形勢險惡也。六九同宮。若不張牙相鬥。得本元之旺氣。則為丁丙朝乾。貴客而有耆耄之壽是也。

	
	右第十六段

	章註
	此節總言相剋之利害。腹脹吐血。欺姑駡父。皆形氣相剋之應驗也。讀者當細心思考。宜兼形氣。方得九星八卦之棈微耳。

	兩局相關。必生雙子。
	

	原註
	即靜一局。動一局。皆得當時生旺。或辛戌二峰。連在六七運中。乙辰二峰。連在三四運中。亦生雙子。此即？？支兼十出之義。

	鮑註
	孿子 。雙產也。兩局相關。兩卦會局也。如立向在陰陽交界。或兩卦騎縫處。必一吉一凶。兩局皆吉。故提孿子。兩局皆凶。亦應禍不單行。一吉一凶。有見吉不見凶。有吉凶並見者。須細細詳之方？。

	按
	鮑註誤盡蒼生。陰陽交界。尚有替卦之可用。騎縫處陰不是陰。陽不是陽。戾氣所鍾。豈有吉之可言邪。飛星賦曰。豈無騎線遊魂。鬼神入室。更有空縫合卦。夢寐牽情。此其明證。兩局相關者。即隻山雙向也。天玉經曰。雙山雙向水零神。富貴永無貧。家大人地理辨正抉要曰。雙山雙向者。如現在二運。用丑山未向。為到山到向之局。而向上有水。又為零神。其地無休咎矣。倘坐山之後。又有大山。向水之前。又有明水。局勢寬大。故以雙山雙向形容之。言到山者不止一山。到向者不止一水也。則其地之富貴可卜。然此言必生雙子。則當以山局為斷也。

	孤龍單結。定主獨夫。
	

	原註
	如乙辛丁癸之類。惟一字上來脈懦弱。故主單傳。

	鮑註
	孤龍。一吉之龍也。不能兼他卦補救。故有獨夫之應。

	按
	理氣合。而形勢孤單。雖到山而丁氣亦不旺。此謂巒頭不真。而理氣收效亦微也。章采可采。

	
	右第十七段

	章註
	兩局指承氣收水而言。孤單指地氣形勢而言。此節專言龍水闊狹厚薄之應。

	坎宮高塞而耳聾。
	

	原註
	下元坎方高塞。應主耳聾。

	按
	原註以元旦盤坎方立說。誤。此坎字以流行之氣言。細參章註自明。不獨高塞耳聾。如次方有風吹刦。亦患此症。

	離位摧殘而目瞎。
	

	原註
	上元離位推殘。或建廁。皆主損同墮胎。

	按
	原註以上元離位言。與上句之誤同。離位摧殘固凶。或是方有紅屋。亦主目疾。玄機賦曰。離位巉巖而損目是也。

	兌缺陷而唇亡齒寒。
	

	原註
	下元兌方缺陷。或水沖敗。皆主缺唇音啞口喉諸病。

	按
	原註刪去下元二字。其意始明。玄機賦亦曰。兌不利歟。唇亡齒寒。艮傷殘(章作破碎)而筋枯臂折。

	艮傷殘而筋枯臂折。
	

	原註
	艮為脾。為背。為手。為足。為鼻。下元艮位傷殘。故有臂折筋枯之應。

	按
	原註亦應刪去下元艮位四字。玄機賦曰。艮非宜也。筋傷股折。同此。

	山地被風。還生瘋疾。
	

	原註
	山艮地坤皆屬土。若失元。而被巽木來剋。故有風疾之應。

	雷風金伐。定被刀傷。
	

	原註
	震雷巽風。皆屬木。若失元而被金剋。定主刀斧之傷。或遭兵慘。

	
	右第十八段。

	章註
	坎耳離目。艮手震足。皆兼形氣以占休咎。所言卦理。是玄空變易之卦理。非南離北坎之定位。讀者切勿誤會。如坎方高塞。定主耳聾。離位傷殘。必多目疾。兌取象於目。缺陷則唇亡齒寒。艮取象於身。破碎則筋枯臂折。艮坤為土。巽風吹刦。風疾難逃。震巽為水。乾兌金傷。刀兵必至。種種均由縱橫顛倒。相沖相射。形氣之所應也。

	家有少亡。只為沖殘子息卦。
	

	原註
	我生者為子息。若子息位被沖傷損。破每主少亡。

	按
	子息卦章註詳。原註以我生為子息。殊誤。下節同。

	庭無耋耄。多因裁破父母爻。
	

	原註
	生我者為父母。若父母卦位破碎。則家無盡老。或中元乾位損者。亦如是。

	
	右第十九段

	鮑註
	如乾卦。乾為父母。戌亥為子息。乾坤為父母。震巽為長。坎離為仲。艮兌為季。俱為子息。父母破損。家無耄老。子息破損。室有少亡。衝殘攻破。皆言受剋也。

	章註
	乾坤為父母。六卦為子息。此八卦之父母也。諸卦自為母。三爻為子息。此一卦之父母也。玄空之父母子息。則又以變易干支者為父母。以何位何宮倒地翻天者為子息。沖殘攻破。言生氣之受剋耳。

	漏道在坎宮。遺精洩血。
	

	原註
	遺精洩血。腎經下體之病也。上元坎方有漏道。則男主遺精。女主洩血也。

	章註
	水分兩處曰漏道。非分濱分枝之謂也。坎為水為腎。主精血。是方有水傾洩奔走。便是腎氣不固。自有遺精洩血之病。其餘顛病風狂。皆言因形察氣之法。

	按
	原註以上元坎方立說。捨流行之氣而不顧。與理氣不合。

	破軍居巽位。癲疾瘋狂。
	

	鮑註
	破軍非兌卦也。言欹斜破碎。形似金星。巽上逢之。故出顛狂也。

	開口筆插離方。必落孫山之外。
	

	原註
	離主文明。峰宜尖秀。故曰文筆。官星。徜破碎而開口。雖有文而不中。故有落孫山之應。

	離鄉砂見艮位。定遭驛路之亡。
	

	原註
	艮為山。為岩壁。徜此方有反背離鄉砂。更過失元。主流亡於外。或山脚驛路之旁。

	鮑註
	砂形向外反抱曰離鄉。艮為徑路。此砂見於艮位。故主客死。

	
	右第二十段

	按
	此段坎巽離艮。在五運以南離北坎。東南巽。西北艮之定位斷。其他各運。則以流行之氣推之。然漏道。破軍。開口筆。及離鄉砂。若斯山形水勢。有一於此。即非吉地。棄之可矣。但此據五運而言也。坎為漏道。又逢漏道。陰過甚矣。巽為風。破軍體形。是金剋木。風顚生矣。開口係兌形。以火剋之。則不能成名矣。離鄉砂係砂飛竄者也。說卦傳曰。艮止也。又艮為山。為徑。飛竄則山不止。故有驛路之應。此兩句宜从章本。

	金水多情。貪花戀酒。
	

	原註
	坎為中男。兌為少女。主男女多情。坎為水。為酒。兌為金。為娼。水性淫蕩。值失元之時。故有貪花戀酒之應。

	按
	一七生旺時金水相生吉。衰敗時遇之。方有此應。飛星賦所謂破近文貪。秀麗乃溫柔之本是也。

	木金相反。背義忘恩。
	

	原註
	上文七運而用一白。此則一運而用七赤。為運之相反失令。金主義。故曰背義忘恩。無取用。

	鮑註
	金。兌也。水。坎也。水。震也。兌為少女為密。坎為淫為酒。多情如砂有抱肩挨背等形。木為仁。金為義。相反。形向外也。此皆形體不整。故有山應。

	按
	舊本木作水。似涉上而誤。今從章本校正。原註據誤本而解。非是。鮑註以水木金三者合註。亦界限不清。細參章註。其理自悟。

	震庚會局。文臣而兼武將之權。
	

	原註
	震甲為文士。庚為武將。若上元震山庚水庚峰。向水兼收。即三陽水向盡源流之義。下元兌山震水甲峰。亦主文武全備。失元不應。謂為金木交併。

	鮑註
	 山三水七。或山七水三。得時皆有此應。

	按
	一卦三山分天地人。玄空之理。不能相混。此言震。係震之甲卯乙三山也。震庚即甲庚。而含有卯酉與乙辛也。震為玄黃。為皆。旉有文章之象。原註以震甲為文士。誤。兌為毁折。為附決。武人之象。原註庚為武將。亦誤。章註以震為天祿。庚為武爵。以叢辰釋卦理。家法不合。史記日者列傳叢辰家與堪輿家本殊途。術士不察。混而為一。傎矣。

	丁丙朝乾。貴客而有耆耄之壽。
	

	原註
	下元九八七六逆排父母。主八十年之久。故主貴壽。上元不應。

	鮑註
	離為南極主壽。乾為貴客。山上六。本遇九。得時者應。

	按
	丁丙離宮二山。不言午者。此據人地而天在其中矣。乾為戌乾亥三山。惟其中有至理。乾午加臨。則火剋金。雖貴死無耆耄之壽。丙戌加臨。為火生土。亥丁加臨。為水火既濟。方主貴客而有耆耄之壽。原註以下元九八七六。逆排父母。章註以丁為南極。丙為太微。均皮傅之談。

	天市合丙坤。富堪敵國。
	

	原註
	天市。艮也。合丙坤即二一九八進氣。或坤山坤向坤水流之類。故曰富堪敵國也。

	鮑註
	八九排在水上。又二來合十。故有此應。

	按
	艮宮丑艮寅三山。離宮丙午丁三山。坤官未坤申三山。地元龍丑未臨丙。天元龍艮坤臨午。火土相生。主富敵國。若人元龍寅申臨丁。寅申一沖。丁又剋申。寅。雖到山到水。木火通明。主出貴顯。非富格也。

	離壬會子癸。喜產多男。
	

	原註
	離水至壬而止。子癸進氣。即支兼干出最豪雄也。在上元主多男丁盛。

	鮑註
	離為喜。九一為正配。故主多男也。

	按
	離宮丙午丁。坎宮壬子癸。中男中女。火水既濟。故多男。原註以支兼千出大誤。鮑註以離為喜。亦臆斷。說卦傳曰。離其於人也大腹。此多男之兆。玄空秘旨。以此段為最難解。故同宮加臨。仍與本宮有關。紫白訣曰。又當與本宮原坐星殺合論。是也。章註亦未明晰。

	
	右第二十一段

	
	 金水多情。木金相反。是言玄空之金木。非西金東木之方位。震為天祿，庚為武爵。玄空會合，文武全才。丁為南極。丙為太微。果真情朝拱。主貴而多？。艮為天市。本主財祿。又得火土相扶。故富可敵國。離壬子癸會成既濟。主多男慶。然必體得其體。用得其用。方有是徵。若拘拘於呆法者。百無一得也。

	四生有合人文旺。
	

	原註
	上元一二三四之山。有九八七六之水。配成合十之數，下元六七八九之山，有四三二一之水。配合一六二七三八四九生成之數。主旺人文。

	鮑註
	寅申巳亥四生方之山。挨著吉星。主旺人文。

	按
	原註誤。四生者人元龍之寅申巳亥也。木長生在亥。火長生在寅。金長生在巳。水長生在申。人元龍之向。寅與亥合。八六同宮是。巳與申合。四二同宮是。章註此段立說欠。嚴

	四旺無沖四宅饒。
	

	原註
	四旺即上元九八七六。下元四三二一之水。無有沖破。故主田宅富饒。如失運即有山上龍神下水之患。

	鮑註
	子午卯酉四旺方之水。挨着生旺。主饒田宅。雖為臨穴之大旨。實挨星進一層法也。

	按
	四旺。鮑註以子午卯酉釋之。是也。水旺於子。木旺於卯。火旺於午。金旺於酉。子午沖。酉卯沖。若立四旺之向。三九同宮。木火通明。一七同宮。金水。清秀即無沖之謂也。上句言人文旺。此句言田宅饒。作者不過取對仗而巳。然四生得令。可旺人文。可饒田宅。四旺亦同。鮑註分兩層立說。斯以辭害旨矣。

	丑未換局。而出僧尼。震巽失宮。而生賊丐。
	

	鮑註
	坤為寡。艮為閽寺。故出僧尼。震為守。為草莾。動而不正。有賊象。巽為近市利。卑而不正。有丐象。二語當兼形體言。

	按
	丑八未二。如二運之丑山未向。坤上天盤八。向上飛星為二八。又八運未山丑向。山上天盤二。山上飛星為二八。到山到向。主財丁。惟其家喜與僧尼為侶。為二運坐空朝滿之地。而用此向。主出僧尼無疑。換局者。猶言不當局也。震三巽四。如四運之酉山卯向。山上天盤二。向上飛星為九四。上山下水。本為不吉。兼以四加震上。即為震巽失宮。主生賊丐。因說卦傳震為決躁。巽為進退。為不果。失令皆丐之象。

	南離北坎。位極中央。
	

	原註
	南北為中天立極之所。八卦之父母。其最力厚。能管諸方。故配合之道。以天地為定位也。

	鮑註
	坎離二卦。得乾坤之中氣。合時者至貴。

	按
	五運立子山午向。癸山丁向。向上天地盤九。山上天地盤一。向上飛星為五六。五即九之寄宮。山上飛星為四五。五即一之寄宮。中宮飛星亦為九一。此南離北坎。各得其位。天王經曰。午山午向午來堂。即此之謂也。

	長庚啟明。交戰四國。
	

	原註
	長庚。西也。啟明。東也。東在天地之左。為陽為生。主貴。即日之東升。升則處處皆得陽明生旺之氣。西在天地之右。為陰為死。主夜。即日之降也。降則處處皆昏暗陰慘矣。四面八方。此陽彼陰。此陰彼。陽。山水匹配交媾之準此。

	鮑註
	兌為長庚。震為啟明。合時用之。主出武略之人。

	按
	五運之卯山酉向。天地盤向上為七。七長庚也。山上為三。三啟明也。向上之飛星為五一。五寄於兌。金水相生。山上之飛星為九五。五寄於震。木火通明。故主出武略之人。

	健而動。順而動。動非佳兆。
	

	原註
	健者。龍也。順者水也。若龍水皆得時令之陽。陽為生旺。宜於龍脈之主動。水主靜也。受時令之陰氣。今亦反陽。是獨陽不生矣。故曰非佳兆也。

	按
	原註以健為龍。順為水。誤。章註玄妙。術者不能領會。說卦傳曰。乾。健也。坤。順也。乾天坤地。自乾當作向。坤當作山。向動山靜。今水動而山亦動。陰陽相失。此指雙星會合於向首言也。奧語曰。順逆行。二十四山有火坑。火坑者。即動非佳兆之謂也。

	止而靜。順而靜。靜亦不宜。
	

	原註
	脈之止處。亦得時令之陰氣。蓋入首最要生旺。而與水皆陰。是孤陰不生也。故曰不宜。

	鮑註
	乾健坤順。艮止巽入。不宜衝靜宜安靜。此以動靜審吉凶也。

	按
	鮑註以艮作止。巽作入解。非是。此止字當是健字之誤。健宜動。今則反靜。此山靜而水亦靜。陰陽相失。此言雙星會合於坐山。故靜亦不宜。

	富並陶朱。斷是堅金遇土。
	

	原註
	下元六七之山。而遇神水。為水之生入。主富。或六七之山。而遇艮水亦然。此即六七八之山一片是也。

	按
	堅金。乾也。如六運立甲山庚向。兌宮天盤八。向上飛星為六二。若向上又有水放光。吉不可言。即堅金遇土之謂也。

	貴比王謝。總緣喬木扶桑。
	

	原註
	即上元震山而配兌水。或艮水。主富貴。即三四。輔扶是也。

	按
	原註以上元震山而配兌水。指三運之卯山酉向言也。因震為木。又原註或艮水三字。艮方排水係二。在三運二為休氣。不吉。乾方排水為四。為未來之氣吉。似或艮水為或乾水三字之譌。

	辛比庚。而辛要精神。
	

	原註
	辛庚雖屬同卦。然有順有逆。所用不同。故有遇庚固吉。而遇辛更精神百倍也。

	按
	原註含混。章註亦然。鮑註似是而非。兌宮庚酉辛。辛比酉。酉比庚。中隔酉。故辛不能比庚。此言辛比庚者。如三運立乙山辛向。向上庚酉辛有水。庚字之水。不可較辛字處為大。酉字亦然。不言酉者。包括於庚辛之中故也。辛要精神者。言辛方之水。較庚方更要有精神。此示向首用水之法。詳見    子地理辨正抉要。奧語第八裁屈曲流神認來去解。及天玉經水上排龍照位分。兄弟更子孫解。青囊序水交三八要相過解。

	甲附乙。而甲亦靈秀。
	

	原註
	此言震卦一宮。總要從父母而來。即三陽一宮之義也。

	鮑註
	辛庚皆兌。甲乙俱震。四向各有所宜。辛略勝。庚。甲不遜乙。合下壬癸丙丁方。言羅經立向。隨時不同。舉四正以例四維。學者融會貫通之可也。

	按
	章本亦作益。義勝。甲乙雖同宮。中隔卯。亦不能附。此言四六運立庚山甲向。甲上之水。如放光蘊含。則吉。倘乙上之水反大。即犯陰陽差錯之病。甲益靈秀者。言甲方之水。須較乙水為靈秀也。餘同上。

	癸為玄龍。壬號紫氣。昌盛各得有因。
	

	原註
	癸旺本宮。壬順對位。各有順逆不同。元有六甲之辨。故曰各有因也。

	鮑註
	癸壬各有宜用之時。非癸向為吉。壬為凶。亦非壬向為吉。癸為凶也。故曰昌盛各有攸司也。

	按
	原註癸旺本宮。壬順對位。大悖玄空之理。鮑註是也。元龍紫氣。雖為吉曜。然用非其時。亦作凶論。盛衰之因。由於挨排順逆。逆則昌盛。順則衰敗。故曰。昌盛各得有因。

	丙臨文曲。丁近傷官。人財因之耗乏。
	

	原註
	丙雜巳。巳為文曲。丁雜未。未以火生土。為傷官。龍水有犯此者。人財散耗乏之應。龍雜主丁。水雜主財也。

	鮑註
	五運丙向。四運丁向。皆人財耗散之局。傷官。五黃也。近。鄰近也。

	按
	此言坤壬乙一訣。丙兼巳。是為文曲。丁兼未。火生土。我生者為子孫。子孫即傷官食神是也。此種子平術名。不宜施於卦理也。然兼之得宜。如六運之壬山丙向。到山到向。何致人財耗乏。原鮑兩註。不知替卦之妙用。章註雖知之。亦祕而不宣爾。

	章註
	有合無沖。即彼此生生。無沖射反伏也。東木酉金。南離北坎。言四生四旺。各得其宜也。健動止靜。謂干支卦爻清純者為靜止。錯雜者為動健。論山水則以形動者為動。形靜者為靜。所謂行乎不得不行。止乎不得不止。氣勢兩兼。方是真動真止。王謝陶朱。皆言砂水峰巒體用兼得之妙。甲乙庚辛。不拘來山去水。方位干支。須歸一路。如丙雜巳。丁入未。不知挨星妙用。而又出卦。自有偏枯耗散之病矣。

	見祿存瘟癘必發。遇文曲蕩子無歸。
	

	原註
	此二句。總結上文。若龍水雜。此應於三碧四綠運中。

	值廉貞而頓見火災。
	

	原註
	值五黃運。在中央為土。在外即廉貞火也。

	逢破軍而多虧身體。
	

	原註
	火剋金也。以上皆因夾雜之故。至其元而應。

	鮑註
	祿存。三也。文曲。四也。廉貞。五也。破軍。七也。非時而向上逢之。其應如此。向可忽乎哉。

	按
	此四句日見。曰遇。曰值。曰建。四字當重讀之。非祿存為瘟？。文曲為蕩子。廉貞為火災。破軍為疾病也。如三運見祿存。四運遇文曲。五運值廉貞。七運逢破軍。皆本運之吉星。又如二運排水有水而見祿存。三運排水有水而遇文曲。四運排水有水而值廉貞。六運排水有水而逢破軍。皆為未來之旺星。此言見遇值逢者。在休咎時。年月紫白。與原造之地盤。及專臨之天盤。若祿存再見祿存。文曲又遇文曲。廉貞又值廉貞。破軍又逢破軍。方有此應。

	四墓非吉。陽土陰土之所裁。
	

	原註
	四墓辰戌丑未。乃戊己寄旺之所。陽戊寄未辰。陰己寄丑戌。四墓有生旺時。便以為龍。有衰敗時。便為消水。俗師止知用於水口。而不知亦有叩金龍之動時也。惟犯乙辛丁癸之位。則每多消索。用者須知所忌耳。

	按
	辰戌丑未。四墓也。木墓於未。亥卯未合木局故。火墓於戌。寅午戌合火局故。金墓於丑。巳酉丑合金局政。水墓於辰。申子合水局故。蓋首一字寅申巳亥四生也。中一字子午卯酉。四旺也。下一字辰戌丑未。四墓也。四墓皆陰。原註以戊己寄官釋之。非是。凡天盤辰戌丑未墓加臨於墓上者。為陰。甲庚壬丙加臨於墓上者。為陽。陽順陰逆。陰吉陽凶。原註謂犯乙辛丁癸之位。此以兼向釋四墓。殊謬。鮑註亦同此病。

	四生非凶。卦內卦外由我取。
	

	原註
	四生本吉非凶。若在卦內則吉。卦外則凶。無有一定。總以得時為吉。悖時則凶。惟在人之合令。取用配合圖書而已。

	鮑註
	辰戌丑未四墓支向。俗謂不吉。然有時大吉。寅申巳亥四生支向。俗謂無凶。然有時大凶。皆須以運為準。且四墓四生。最易出卦。有雜乙辛丁癸甲庚壬丙而凶者。亦有兼之而反吉者。須辨明卦內卦外。然後取用之可也。

	按
	四生。寅申巳亥也。五運之寅申申寅巳亥亥巳山向。皆凶。其他各運。乙辛丁癸加臨於天盤者。則吉。因寅申巳亥皆陽。乙辛丁癸皆陰故也。卦內指地盤。卦外指天盤。由我取者取流行之氣也。

	若知禍福緣由。妙在天心橐籥。
	

	原註
	此尾句。以結通篇大旨。

	鮑註
	槖。冶器。喩砂水也。籥。管籥。喩九星也。道德經云。天地之間。其猶槖籥乎。註云。槖者外積以受籥也。籥者內管以鼓槖也。由是觀之。必槖籥兩備。方能造福。故曰妙在天心槖籥。天心即天心正運之一卦也。識得天心。方能特籥以尋槖。因槖以核籥。以此卜陰陽兩宅。可無遺恨矣。學者勉之。

	
	右第二十三段

	章註
	此節專辨諸星之應驗。必須測氣象。辨九星。察形勢。看遠近。再推五行生剋制化之理。吉凶消長之機。而言得言失。言禍言福。自能百不失一。陰土陽土者。借庫自庫之謂。卦內卦外者。得失之謂。讀者須從天心顛倒之間。裁取得失。自無不當矣。

	章註
	青囊萬卷。總不出體用二字。體有山水之分。用有得失之辨。體有移步之不同。用有隨時之更變。用必依形而顯休咎。體必因氣而見吉凶。要之。體無用不靈。用無體不驗。必須形氣兩兼。默審九星生剋之理。以推休咎。方得體用之精微。此秘旨言體言用。縷析條分。闡發精詳。無微不入。非深得青囊之奧。河洛之理者。焉能道其其隻字耶。道先未無心道人註。

